Naša Usporedilica je vjerojatno jedan od najpopularnijih alata u ovom dijelu svijeta. Ovih ste dana napravili više od 4 milijuna usporedbi, a pregledali ste više od 17 milijuna mobilnih uređaja.

Oglas

O popularnosti naše Usporedilice, cloud aplikacije za besplatno i brzo uspoređivanje mobilnih uređaja, ne treba trošiti riječi. Samo ćemo spomenuti kako svakodnevno napravite tisuće i tisuće usporedbi, nadamo se da vam ona pomaže u odabiru novih pametnih telefona. Brojke govore kako ste je ovih dana koristili vrlo intenzivno što nas posebno raduje jer je to i njena svrha. Isto tako, mnoge smo mobilne uređaje i sami testirali tako da ćete pronaći i linkove na naše recenzije.

Za one koji ne znaju, Usporedilica je besplatna aplikacija za uspoređivanje pametnih telefona i tableta. Istovremeno možete usporediti do 4 uređaja, a zahvaljujući responzivnom dizajnu možete je bez problema koristiti i na najmanjim zaslonima. O popularnosti Usporedilice govori i podatak kako smo ovih dana zabilježili više od 4 milijuna usporedbi, odnosno čak 17 milijuna pregledanih uređaja. Nesumnjivo je naša Usporedilica jedan od najpopularnijih online alata za uspoređivanje mobilnih uređaja u Hrvatskoj i susjednim zemljama, ali i puno šire.

U idućoj 2020. godini planiramo je dodatno unaprijediti. Uz preciznu tražilicu u kojoj možete pretraživati više od 3.650 uređaja i njihovih 100-tinjak karakteristika u čak 10 kategorija, namjeravamo napraviti i međunarodnu englesku inačicu, a možda je prevesti na još neke jezike te dodati još neke karakteristike.

Kako god bilo, ako još niste svakako isprobajte našu Usporedilicu i iskoristite njene mogućnosti, a ako imate i neku ideju slobodno nam javite.